જોધપુરઃ સલમાન ખાન આ સમયે જેલમાં છે. તે 20 વર્ષ જૂના એક મામલામાં દોષી સાબિત થયો છે. જ્યારે સલમાન ખાન 1988માં ફિલ્મ 'હમ સાથ સાથ હૈ'ની શૂટિંગ માટે જોધપુર પહોંચ્યો હતો, ત્યારે પહેલાં દિવસથી જ આ વિસ્તારની હવા બદલવા લાગી હતી. કોઇને એવી જાણ ના હતી કે એક સપ્તાહ પછી સલમાન ખાન જેલમાં હશે. લક્ઝુરિયસ હોટલમાં રૂમ સર્વિસની વચ્ચે આરામ કરવાની જગ્યાએ જેલમાં મચ્છરો સાથે રાત વિતાવશે. 'હમ સાથ સાથ હૈ'ની શૂટિંગ દરમિયાન સલમાન ખાન, સૈફ અલી ખાન, તબ્બૂ સોનાલી બેન્દ્રે અને નીલમ એક જ હોટલ ઉમેદ પેલેસમાં રોકાયા હતાં. આ દરમિયાન બે કાળિયાર હરણની હત્યા થયા પછી આ મામલો નોંધવામાં આવ્યો હતો. આટલું જ નહીં સૈફ અલી ખાન પોતાના ફ્રેન્ડ સલમાનને મદદ કર્યા વગર જ સીધો જતો રહેશે, તેમ પણ કોઈએ વિચાર્યું નહોતું.